safouaneb/arywiki huggingface dataset:
دبان إليكطروني

الدبان الاليكطروني ؤلا البوتات الجتيماعية (النݣليزية: Social Bot؛ لعربية: ذباب الكتروني) هي بوتات لي كاتتفاعل بطريقة ؤطوماتيكية ف السيتات د ليعلام الجتيماعي. الميسّاجات (مثلا، التويتات) للي كاتوزعهم كايكونو ف الغالب ما معقداش ؤ كايتصرفو غالبا كا قطيع جماعي و ف بعض التحقيقات (Configs) ديالهم كايكونو مسيّرين جزئيا من طرف بنادم (هيبريد). الدبان الاليكطروني يقد يستعمل خواريزميات د الداكا الصطيناعي باش يعبّر ب طرقية قريبة بزاف للكلام الطبيعي د لباشار. اصل د السمية. عبارة دبّان اليكطروني هي تدريج ل لعبارة (لعربية: ذباب الكتروني) للي منتاشرة ف الاعلام العربي ب معنى البوتات الجتيماعية للي كاتخدّمهم الانظمة العربية باش تدير لحرب السيبيرانية على بعضياتها. التاريخ. الدبان ليليكتروني، من غير ان عندو القدرة باش يعاود يخدّم الميساجات ب طريقة ؤطوماتيكية، كايتشارك عاوتاني مع البوتات د السپام ف بزاف د لمعالم متعلقة بالقدرة ديالهم باش يانفيلطريو جماعات كبار د الخدايميا (users). البوتات د تويتر هو ابرز مثال، ولكن المقابلات ديالهم ف فايسبوك تلاحضو حتى هوما. حاليا، البوتات عندها مقدرة تجينيري ؤلا تئيكيپي راسها ب شخصيات د لانطيرنيط لي مقنعة ؤ تقد تاثر على الراي د الناس لحقيقيين. تخدام. الدبان ليليكتروني كايتخدم ل بزّاف د لغراض، من بينها: لوتز فينݣر كايئيدونتيفي مجموعة د لاستيعمالات ل الدبان ليليكتروني:
لحكمة د الجماعة

لحكمة د الجماعة هوّا لمجموع د لاراء ديال مجموعة متنوّعة د لافراد لمستاقلين على بعضياتهوم، ف لموقابيل ديال راي د حرايفي (متخصص) بوحدو (لحكمة د لفرد). وخا هاد لپروصي قديم بزاف، تّجليات ديالو ولات باينة كتر ف لعصر د لمعلومات ف سيتات د لويب بحال كورا، ريديت، سطاك اكستشينج، ؤ ويكيپيديا، ؤ موارد خرة لي كاتعتامد على لمعرفة لجماعية د بنادم. واحد تّفسير ديال هاد لفينومين كيڭول بلي لحكم لفردي كيكون ديما فيه واحد "ضّجيج" (اخطاء، احكام جاهزة… ) بشكل ضمني، لي كيخلي لفرد مايوصلش ل لحقيقة، و بلي يلا خدينا لموعدّال ديال لاراء على مجموعة متنوعة ديال نّاس، كانقرّبو كتر ل تّصور لي كيمتّل لواقع، حيت داك ضّجيج على لمستوى لفردي كيلغي بعضياتو. لحكمة د جّماعة كانلقاو تّطبيق ديالها ف لقانون، ف سّياسة، ف لفينونص و بزاف د لمجالات خرين لي كيعتامد لقرار فيهوم على معرفة عامة د لعالم ؤلا تقدير تقريبي، ماشي على معرفة دقيقة ديال مجال محدد لي نقدرو نعتامدو فيه على شي واحد متخصص (حرايفي ديال لمجال). ف شلا حالات كانلقاو بلي جّواب لي نتجاتو لحكمة د جّماعة، كيكون ب نفس لقيمة ؤلا شي مرات حسن من جّواب ديال حرايفي. ف نضرية د لختيار الجتيماعي، طيوريم د الجوري كيعطي دليل شكلي على لافضلية ديال لحكمة د جّماعة، تحت شروط محددة. هاد شّروط ؤ نّتايج لي كيترتبو عليهوم باقين تحت نيقاش، ولاكين لمنطقية ديال طّيوريمات براسهوم مافيها شك. اقدم طيوريم د الجوري هوّا طيوريم د الجوري د كونضورصي لي كيرجع ل 1785. واحد من اول لفلاسفة لي هضرو على لحكمة د جّماعة هوّا ارسطو ف كتابو سّياسة. ف هاد لكتاب كيڭول: ف لفترة لعصرية، لمفهوم ديال لحكمة د جّماعة تنتاشر ب سباب واحد لكتاب عنوانو لحكمة د الجماعة لي صدر ف 2004، من تاليف دجيمس سوروڤيكي. كاينين نتيقادات ل هاد لمفهوم، حيت ماشي ديما كيكون قابل ل تّطبيق، سيرتو فاش لاراء د لافراد ماكيكونوش مستاقلين ؤلا ماكيكونوش لافراد عندهوم معرفة كافية باش يعطيو راي عندو قيمة، ؤلا كاتسيطر عليهوم لعقلية د لقطيع. ف 2018، واحد دّراسة علمية تنشرات ف مجلة نيتشر، بيّنات بلي لحكمة د الجماعة تقدر تحسّن كتر يلا لافراد تجمعو ف جماعات صغيرة ؤ ناقشو شي موضوع بيناتهوم، قبل مايعطيو رّاي لفردي ديالهوم. شروط د لحكمة د الجماعة عند سوروڤيكي. على حساب سوروڤيكي، كاينين ربعة د شّروط لي خاصها تّوفر باش تكون لحكمة د الجماعة:
نيولوجيزم

نيولوجيزم (النڭليزية: Neologism) من ليونانية νέο/"néo للي كاتعني جديد ؤ λόγος/"lógos لي كاتعني هضرة. هي شي كلمة للي مازال جديدة ؤلا يالاه بانت ف شي لوغة. الضاهيرة د الخلق ؤ التصاويب د كلمات جداد كايتسمى النيولوجيا. الليسانيين كايفرقو بين عاداد د النواع د النيولوجيزم: من فوق هاد النيولوجيزمات التقليدية، جزء كبير د النيولوجيزم لعصري كايتدار على شكل واحد النيولوجيزم جديد للي ممكن نسميوه النيولوجيزم د لاصل التيجاري ؤلا النيولوجيزم الراسمالي ؤلا النيولوجيزم د لماركات للي هو فاش الشركات الخاصة كايبداو يصنعو كلمات جداد غالبيتهم اسماء ماركات مسجلة ؤ يدخلوهم للمعجم اليومي. ابرز مثال على هاد الشي هو الشركات د البيڭ طيك Big Tech فحال ڭووڭل ؤ تويتر للي دخّلو افعال ؤ سميات جديدة ف لقاموس اليومي د بزاف د اللوغات بحال لفيعل ڭوڭلي للي كايعني تقلب على شي حاجة ف موطور د التقلاب د ڭووڭل ؤلا كلمة تويت للي كاتعني پوسط ؤلا منشور ف السيت د تويتر.
حمد بوطالب

حمد بوطالب (مزيود ف 29 غشت 1961 ف بني سيدل) سياسي ؤ موطرجيم ؤ صحافي مغريبي هولاندي، كاينتامي ل حيزب د لعمال لهولاندي. و هوّا رئيس لبلدية د روطردام من 5 يناير 2009. حياتو. بوطالب تزاد ف عائلة ريفية ف اقليم ناضور، و بّاه كان امام. ف 1976 هاجر معا مّو و خوتو ل هولاندا، ملي كان ف عمرو 15 عام. من صغرو كان مختالف على دّراري لي فعمرو، ؤ كانت عندو رغبة كبيرة باش يقرا و يتعلم. بوطالب قرا جيني اليكتريك ب تخصص ف طّيليكوم، ؤ شد ليصونس ديالو من لمدرسة التقنية د هوخيري. تحوّل موراها ل صّحافة، و خدم مراسل ف ڤيرونيكا تيڤي، راديو NOS، و قناة RTL د هولاندا. خدم تا ف دّيپارطومو د لعلاقات لعمومية ف لوزارة د صّحة د هولاندا. ف 2002، دفع ل اول منصب سياسي ديالو معا حيزب سميتو "ليستة د پيم فورتوين"، ولاكين ماخداش لمنصب حيت طرا ليه خلاف معا سّياسات د لحيزب. عام موراها نضم ل حيزب لعمال لهولاندي. لكاريير السياسية. ف يناير 2004، خدا بلاصت روب اودكيرك لي كانو تابعينو فضايح، ف لمنصب ديال عضو ف لمجلس لبلدي ديال روطردام. ف 2006، ملي لحيزب ديالو دخل ل لائتلاف لحوكومي، بوطالب شد منصب ديال سيكريتير د الدولة ف وزارة شّؤون جّتيماعية و لخدمة، وخا لقيادة د لحيزب كانت واعدات بلي غادي يشد منصب اعلى من داكشي. ف تّعيين ديالو، تلقّا نتيقادات من سّياسي ليميني خيرت ڤيلدرز حيت عندو جوج جنسيات (مغريبية و هولاندية)، شّي لي ب نّسبة ل ڤيلدرز كيعني بلي ماعندوش ولاء كامل ل هولاندا. ف 31 اكتوبر 2008، خدا تعيين كا عمدة د روطردام، ؤ بدا بشكل رسمي ف 5 يناير 2009. حمد بوطالب هوّا اول هولاندي من اصول زماڭرية و مسلمة كيشد منصب ديال عمدة ديال مدينة كبيرة. ف 2021، كان بوطالب من بين لي ربحو لجايزة ديال احسن عمدة، لي كاتعطيها لمؤسسة د لعمدات د لمدينة لعالمية. اعمال. بوطالب كيعجبو شّيعر لعربي، و طرجم متلاً لقصايد ديال ادونيس ل لهولاندية. ف يونيو 2010، عرض بعض لاعمال ديالو لمطرجمة ف مهرجان شّيعر لعالمي ف روطردام. ف 2013 كان عضو ف لّجنة تّحكيمية ديال نفس لمهرجان.
ثمود

قوم ثمود هما قبيلة ؤلا تحالف قبايلي عربي تدكرو ف لقران، ؤ كانو ف لڭزيرة لعربية مابين لقرن 8 ق. م (فاش دكروهوم لاشوريين) و لقرن 5 ق. م فاش بانو ف سّجلات رّومانية. التاريخ. كانو ثمود قبيلة ولا قبايل تتسكن فشبه الجزيرة العربية، وحسبوهم النسابون المسلمين القدام من العرب القدام، وتيسكنوا فالحجاز غرب المملكة العربية السعودية، وتتسمى مدائن صالح. اقدم الكتابات ليتكتاشفات على ثمود تترجع لنقش لسرجون الاشوري، تيرجع تاريخ ديالو للقرن ثامن قبل الميلاد، وقعات بينهوم وبين الاشورين معارك. وتذكرات سمية ثمود فمعبد اغريقي فشمال غرب الحجاز، تبنى فعام 169 م، وحتا فمؤلفات ارسطو وبطليموس و بلينيوس، وفكتوب بيزنطية من القرن الخامس، وحتا فنقوش اثرية من مدينة تيماء، وبزاف تاع القصايد اللي ستشهدو بعاد وثمود امثلة تاع الباس والقوة والمنعة. ف لمصادر لاسلامية. على حساب لمصادر لاسلامية كانو تينحتو الجبال باش يسكنو فيهم، و تيتاخدو سّهول ديالها قصورا ليهم، و تذكرات سمية ثمود فنصوص تاع لاشوريين فوحدا من معارك سرڭون التاني. وقوم ثمود من لعرب البائدة، وهما قوم صيفط ليهم الله صالح نبي عليهم، تيدعيهم لعبادة الله ويخليو الاوثان وستاجبو ليه، وبزاف منهوم تحداوه وقتلو ناڭة ليصيفطها ليهوم الله وتسعود منهوم دارو فخ باش يقتلو صالح وعائلتو، فهللك الله اللي ظلموا منهم ونجى صالح والمؤمنين. ثمود مدكورين ف بزاف لايات لقرانية، من بينها ف سورة فصلت: النسب ديالهوم. تسمات ثمود من جدهوم ثمود بن غاثر بن ارم بن سام بن نوح. و تڭال ثمود بن عاد بن ارم، و تڭال ثمود بن عابر بن ارم بن سام و تڭال ثمود بن جابر بن سام بن نوح و هما من لعرب.
يوسف بن تاشفين

يوسف بن تاشفين، سميتو كاملة هي ابو يعقوب يوسف بن تاشفين بن ابراهيم اللمتوني الصنهاجي، تزاد عام 1009 فالمغرب و خدا لحكم عام 1065، و مات عام 1106 فمراكش و تدفن فيها، هو واحد من لحكام ديال دّولة لمرابطية من اصل امازيغي، (قبيلة لمتونة)، تلقب بامير المؤمنين و ناصر الدين، مراتو هي زينب النفزاوية، ؤ ولادو هوما علي بن يوسف بن تاشفين و تميمة بنت يوسف بن تاشفين.
ت ديال التار (فيلم)

ت ديال التار ؤلا ت على ود التار (ب ) فيلم ديسطوپي ديال لاتارة السياسية لي خرج ف 2005، ب اخراج ديال دجيمس ماكطيڭيو. لفيلم مبازي على حجاية مصورة لي صدراتها دي سي ڤيرتيڭو كوميكس ف 1988، ب نفس لعنوان، و متّلو فيه فنانين معروفين بحال ناطالي پورطمان (اڤي هاموند)، هوڭو ويڤين (ڤي)، ستيفن فراي (ڭوردون ديتريش)، ؤ غيرهوم. لقصة د لفيلم كاتطرا ف بلاد النڭليز موستقبالية ولّا فيها نضام فاشي و شمولي، و كاتركّز على شخصية ديال ڤي V (ؤلا "تا" يلا طرجمناها)، واحد لاناركيست لابس ماصك، و كيدافع على لحرية و باغي يبدا تورة ب اعمال ارهابية ضد الدولة.
جيب

الجيب هو واحد لحاجة بحال الخنشة ؤلا الجوا كاتكون يا مخيطة من فوق الحوايج ؤلا مفصلة من وسطهم و كاتستعمل باش تهز ؤلا تخشي فيها المسايل الشخصية الصغار. الجيوبا كايكونو حتى ف الشانطات، الصاكادويات، الصيكان ؤ داكشي للي من نفس النوع. لاصل. الناس ف لقديم كانو كيخدّمو كياس ديال الجلد ولّا التوب باش يهزو فيهم حوايج. بحال ؤتزي (لمعروف ب راجل الجليد)، لي عاش ف جوايه 3300 قبل لميلاد، لي تلقات لڭسدة ديالو ف جبال لالپ ب حزام مخيّط فيه كيس فيه مجموعة د لحوايج بحال مكشط، اداة د لحفير، طرف ديال حجر الصوان، ابرة مصاوبة ب لعضام، و فڭيع مڭدّد.
اللعب بالشمع

اللعب بالشمع هو شكل من اشكال اللعب بالحرارة اللي تادار فممارسات البي دي اس ام، وهي تقطر الشمع من الشمعة على جلد تاع بنادم عريان، باش يحس بواحد شوي تالحريق. وتيتعتابر شكل متقدم من اللعب لي يمكن يسبب حروق خطيرة.
ضريب لمؤخرة (بي دي إس إم)

ضريب لمؤخرة (ب ) فبي دي اس ام عملية جنسية كاتخدّم كا عقاب ولا ل لاتارة لجنسية مابين پارطونير مسيطر ؤ اخور خاضع.
الذل الجنسي

الذل الجنسي هو ذل نفسي تيكون بتراضي على قبل الاثارة الجنسية.
سپايدرمان

سپايدرمان ولا الرجل العنكبوت (بالانجليزية: Spider-Man) شخصية خيالية خارقة كاينا فالكتوب الميريكانية المصورة لي تاتنشرها مارفل كومكس. تڭادات شخصية من الكاتب المحرر ستان لي والكاتب الفنان ستيف ديتكو، وبانت اول مرة فالكتاب الهزلي تاع رسوم المصورة اميزينغ فانتازي العدد 15 (اغسطس 1962) فالعصر الفضي تاع الكتب الهزلية. لي وديتكو صوروا شخصية بلي راه يتيم تترعاه عمتو ماري وعمو بن فمدينة نيويورك، وتايعضو عنكبوت وتيعطيه قوة خارقة وخفة فالحركة، و القدرة باش يطلع فالحيوط والسطوحا، وحاسة تيحس بيها بالخطر. قصة شخصية. سميتو بالولادة پيتر بنجامين پاركر مات باه بالغدر ومن لبعد عاش مع عمتو حياة زوينة وملي كان فواحد رحلة تاع الجامعة عطو عنكبوت معدلين ليه الجينات وهو يعطيه قدرات خاصة وخارقة للقدرة البشرية وم هنا بدات قصة الفيلم بالاجزاء 3 : سپايدرمان (فيلم 2002) و سپايدرمان 2 (فيلم) و سپايدرمان 3 (فيلم). والفيلم لاخر : الرجل العنكبوت المذهل (فيلم) و الرجل العنكبوت المذهل 2 (فيلم). والفيلم تاع عالم مارڤل سينيمائي : و و.
علي الزين

علي الزين (بلامازيغية:ⵄⵍⵉ ⵣⵣⵉⵏ)، تولد ف 3 شتنبر 1978 ف عين تاوجطات، هو جراي مغريبي معتازل ديال لمسافات لمتوسطة. الزين معروف ف لمغريب حيت ربح بزاف د لميداليات مهمّة، منها لبرونزية ف السباق د 3000 ميطرو حواجز ف لالعاب لاولمپية د سيدني ف 2000، و جوج د لميداليات ف لبطولة د لعالم د الجرا (لبرونزية ف اشبيلية 1999 و لفضية ف ادمونطون 2001، بجوج ف 3000 ميطرو حواجز). هو اول مرة بانت نجوميتو فالبطولات العالمية للشباب فالالعاب القوى فـ1996، فـسباق الحواجز، اللي تجرى فمدينة سيدني، وفاز فيها بالميدالية البرونزية. اول ميدالية ليه فئة الكبار كانت فبطولة العالم للعدو الريفي فـ1998، بحيث المركز اللي ولى فيه فالمركز الثاني عشر ساهم باش يدي الفريق المغربي الميدالية الفضية فالفرق. فـ البطولة العالمية فـ العاب القوى، حقق اوّل نجاح فردي عالمي ديالو. فـ بطولة العالم لالعاب القوى 1999، ربح ميدالية برونزية فـ سباق الموانع د الرجال. حتى هيا، ربح البرونزية فـ نهائي الجائزة الكبرى للاتحاد الدولي لالعاب القوى 1999. بعد عامين، من بعد الاداء ديالو فـ الاولمبياد، شارك فـ بطولة العالم 2001 وحسن النتيجة ديالو وربح الميدالية الفضية. رجع للمسرح الاولمبياد فـ اولمبياد اثينا 2004، ولكن ما قدرش يوصل للمنصة فـ هاد المناسبة وختم السباق فـ المركز الثامن فـ النهائي. فـ سنة 1999، حقق اسرع وقت فسباق الموانع بالنسبة للعدائين اللي ماشي كينيين (8:03. 57). هاد الرقم من بعد تْجَاوَزُوهْ بزاف ديال العدائين اللي ماشي كينيين.
بلال لخنوس

بلال لخنوس، تولد ف 10 ماي 2004، هو كوايري مغريبي كيلعب ف لوسط معا لفرقة د جينك ف بلجيكا ؤ لمونتخاب د لمغريب قل من 20 عام. حياتو. تولد لخنوس ف سترومبيك-بيڤير، ؤ كبر ف ڤيلڤورد ف لجيهة لفلامانية د بلجيكا. لكاريير ف لفراقي. تكوّن لخنوس معا اندرلخت، قبل ما ينتاقل ل جينك ف 2019. ف 24 يوليوز 2020 سنا اول كونطرة حتيرافية ليه. دار لبدية ديالو ف لبوطولة ف 21 ماي 2022 ضد لفرقة د ميخيلين. لكاريير معا لمونتخاب. تولد لخنوس ف بلجيكا، ؤ عندو اصل مغريبي. مورما لعب لخنوس معا لكاطيڭوريات د صغار د بلجيكا، بدا يمتل لمغريب ف 2021 معا لمونتخاب د قل من 20 لعام. ف 10 نونبر 2022، تختار ف ليستة د 26 لعّاب ف لمونتخاب لمغريبي لي شاركات ف كاس لعالام 2022 ف قطر.
أحمد رضا تاڭناوتي

احمد رضا تاڭناوتي (مزيود ف 5 ابريل 1996) كوايري مغريبي كيلعب ڭارديان معا لفرقة د لوداد لبيضاوي و لمونتخاب د لمغريب د كورة. لكاريير معا لمونتاخاب. ف 2018، تّاڭناوتي تّستدعا باش يلعب معا لمونتاخاب ف كاس لعالم 2018 ف روسيا. ف 10 نونبر 2022 كان ف لّيستة لّخرانية ديال 26 لعّاب د لمونتاخاب ف كاس لعالم 2022 ف قطر.
كاپتن أمريكا

كاپتن امريكا (بالانجليزية: Captain America) هو شخصية بطل خارق خيالية تيبان ف المجلات المصورة اللي تتنشرها مارڤل كومكس. الشخصية الفها جو سايمون وجاك كيربي. بان اول مرة فكاپتن امريكا كومكس #1 ف مارس 1941 ونشرها تايملي كومكس، لي تحولات لمارڤل كومكس. كاپتن امريكا تدار باش يكون جندي خارق تيحب الوطن ديالو وتيحارب دول المحور ف الحرب العالمية الثانية وكان اشهر شخصيات تايملي كومكس فلفترة تالحرب. ونخافضات شعبية الابطال الخارقين ملي سالات الحرب ومبقاش تتنشر قصص كاپتن امريكا ف 1950. وعاودات مارڤل كومكس حيات كاپتن امريكا ف 1964 وبقا تيتنشر حتا لديك الوقيتا. تيلبس كاپتن امريكا لبسا بلوان راية ميريكان وعندو درع مايمكنش يدمر تقريبا. سمية الحقيقية ديالو فالغالب هي ستيف روجرز (بالانجليزية: Steve Rogers)، وهو شاب رقيق تياخد مصل تجريبي تيعطيه قوة فائقة باش يعاون حكومة ميريكان فالحرب العالمية الثانية. وملي قربات الحرب تسالي، تيتجمد وتيبقى حي فحالة احياء معلقة حتى تيحيوه فالعصر الحديث. كاپتن امريكا كان اول شخصية من مارڤل كومكس تتبان خارج اطار تالقصص المصورة فالافلام والمسلسلات. لعب دور ديالو المومثيل كريس ايڤانز ف كاپتن امريكا: المنتقم الاول (2011) والمنتقمون (2012) وكاپتن امريكا: جندي الشتاء (2014) والمنتقمون: عصر الترون (2015)، وفي فيلم كاپتن امريكا: الحرب الاهلية (2017)، والمنتقمون 2018، والمنتقمون نهاية اللعبة2019. ف 2011، اي جي ان حط كاپتن امريكا فالمركز 6 فالقائمة ت «افضل 100 بطل كتب مصورة»، وفالمركز ثاني فقائمة «افضل 50 منتقم» ف 2012.
بيت لغرس

بيت لغرس ؤلا بيت الجاج (النݣليزية: Greenhouse ؤلا Glasshouse) (الفرانساوية: Serre) (لعربية: الدفيئة) هي واحد لبنية اللي لحيوط ؤ السقف ديالوها مصاوبين ب لاساس من مواد شفافة بحال الجاج ؤ اللي كا يكبر فيه لغرس اللي كا يحتاج ضروف مناخية مضبوطة. هاد البنيات ممكن الكبر ديالها يتراوح من برارك صغار ل صروحا صناعيين عملاقين. الداخل د بيت الغرس كا يولي دافي على لخارج ديالو فاش كا يتعرض ل الشعا تاع الشمش ؤ بالتالي كايحمي الغرس اللي من وسطو من لبرد ف وقيتة الليالي. بزاف د بيوت لغرس عبارة على مجمعات صناعية هاي طيك ل لينتاج تاع الخضرة، الورد، ؤ الديسير. بيوت لغرس تاع الجاج كا تكون عامرة ب لماطيريل تاع التسخان، التبراد، الشعا، ؤ ممكن تكون مونيطوري ب لورديناطور باش تؤپتيميزي الضروف د النمو د لغرس. بزاف د التقنيات كاتخدّم باش تمانادجي الضروف د النمو د الغرس. من بينها: درجة الحرارة د الهوا، الروطوبة النسبية، ؤ البعد على الضغط د التبخّور. هادشي كامل باش توفر احسن مناخ ممكن للتربية د شي غرسة. التاريخ. لفيكرة د غرس نبتات ف وسط محكوم كانت موجودة من يامات الرومان. ليمراطور الروماني تيبيروس كان كاياكل لفݣوس يوميا. الجرادنية الرومانيين كانو كايخدّمو طرقان صناعية (كاتشبه لبيت لغرس) باش يوفروه ليه على طول العام. الفݣوس كان كاينزرع ف كرارس ب الروايض اللي كانو كا يعرضوها للشمش ب نهار ؤ كا يدخلوها ب ل الداخل ب الليل باش تبقى دافية. لقرن 19م. لعاصر الدهبي د بيوت لغرس كان ف النݣليز ف لفترة لڤيكطورية فين اكبر بيوت لغرس ݣاع تبناو؛ هاد بيوت لغرس ب قوة ما كانو عاليين كان ممكن تخشي من وسطهم شجر عالي ل درجة تسماو ب بيوت النخيل.
تهلية شخصية

التهلية الشخصية (ب، ب لعربية العناية الشخصية) هوّا لپروصي ديال لهتيمام ب الدات و لحوايج لي نافعين ل لفرد، بحيت لفرد كيتهلّا ف راسو، لي كيشمل تصرفات كيشجّعو على تطوير الدات من نواحي صّحة، تّعامل معا لامراض بشكل مسبّق و فعّال، ؤ تحقيق سّعادة و رّاحة د نّفس و د لكسدة بشكل عام. لافراد كيمارسو "تّهلية شّخصية" بشكل مداوم ملي كيديرو رّياضة، كيحضيو لختيارات ديالهوم ف لماكلة باش تكون صحية، كيديرو ضروف مناسبين ناش ينعسو مزيان ف لّيل، كياخدو دواياتهوم ف لوقت يلا كانو مراض، ؤلا كيمشيو عند طّبيب بشكل دوري (متلاً مرة ف لعام) على ود فحص عام وخا مايكونوش مراض. وخا تّهلية شّخصية مفهوم لي خدا هتيمام كبير ف سّنوات لّخرة، راه عندو اصول قديمة. واحد من اول نّاس لي هضرو عليه كان لفيلسوف ليوناني سقراط لي كان لمؤسس ديال لحاراكة د تّهلية شّخصية ف ليونان لقديمة. لهتيمام ب دّات عند لفرد د بنادم و ب نّاس لي قراب ليه طبيعة ف بنادم لي كاينين ادلة عليها من فترات قبلتاريخية.
ؤرطوڭراف

لورطوڭراف (ب، ب ) هوّا مجموعة د لاعراف و لحكام د لكتابة ديال شي لوغة، لي كاتشمل لكتابة د لحروف، لعلامات د تّنقيط، تّكپتيل (، لكتابة ديال لحروف لكبار بحال ف لالفبائية لّاتينية)، ؤ غيرهوم. اغلبية د لّوغات لي كاينين ف كتر من بلاد عندهوم سيستيم د لكتابة، و اغلبية ديالهوم دازو من مرحلة ديال لمعيارة لي ضبطات شكال لكتابة فيهوم بحيت كانلقاو ختيلافات قليلة فيها، ب لموقارنة معا لّهجات ؤلا لّوغات لمهضورة. لورطوڭراف ديال شي لوغة تقدر تّحجّر ؤ تبقا كيما هيّا على مدى عقود ؤلا قرون، ف لوقت لي لّوغة لمهضورة كاتبقا تّطوّر، شّي لي كيعطينا ؤرطوڭراف لي بعيدة بشكل صغير ؤلا كبير على لمنطوق. هادشي كانشوفوه متلاً ف لوغات بحال نّڭليزية. فاش تّبدال كيولي كبير بزاف، سيرتو يلا كانو تا تغييرات ف لڭرامير ؤ تّركيب د لجومال، كيقدرو يبانو مطالبات ب لمديار د معيارة جديدة ديال لّوغة. تقدر لورطوڭراف تّبدل بشكل متعمد على ود تكريس لهوية لوطنية د شي بلاد، بحال ف لحالة ديال نّڭليزية لميريكانية، موقابيل نّڭليزية د النڭليز. كاينين بلدان بحال فرانسا و سپانيا دارو اكاديميات د لّوغة لي كاتجيري لورطوڭراف بشكل رسمي. ولاكين ف اغلبية د لّوغات ماكاينينش بحال هاد لمؤسسات سّلطوية، ؤ "لوطوڭراف صّحيحة" كاتّحدد بشكل موزّع و تدريجي ب تّيفاق مابين لمؤسسات تّعليمية، ديور نّشر د لكتوبا ؤ دّوريات، ؤ لبلايص د لخدمة، ؤ لافراد كيكتاسبو لمعرفة د لورطوڭراف ب لقراية د لمحتويات لي كاينتجوها ؤلا كيعرضوها هاد لمؤسسات. وخا داكشي بعض لمؤسسات لاكاديمية كيديرو ڭيدات د سّتيل لي كيحددو مجموعة د لحكام لمتعلقة ب لكتابة لي منها لورطوڭراف. لورطوڭراف تقدر تكون ساهلة ؤلا معقّدة، على حساب سّيستيم د لفونيتيك و لڭرامير ديال لّوغة، ؤ تا على حساب لعوامل تّقافية ؤ سّياسية لي عطاتنا ديك لّوغة ؤ لمعيار ديالها. على حساب مؤسسة سيل انترناشينل "SIL International" ديال لّوغات، باش تكون لورطوڭراف فعّالة خاصها تكون مقبولة عند الناس لي خدامين ؤلا غادي يخدمو بيها، ؤ قابلة ل تّخدام من حيت تّناسق مابين لحروف لمكتوبين و لاصوات لمنطوقين ديال لّوغة.
لحتيباس لحراري

لحتيباس لحاراري ؤلا لمفعول د ڭازات بيت لغرس ()، هو واحد الپروسيس للي كا يجرا فاش الطاقة الجاية من الشمش د شي كوكب كا تختارق لغلاف لجوي د داك لكوكب ؤ كا تسخن ليه السطح ديالو، ولكن لڭازات د بيت لغرس ف لغلاف لجوي كا تمنع طرف من ديك السخونية ما ترجع نيشان ل لفضاء، ؤ النتيجة هي ان لكوكب كايزيد يسخن. المفعول د لحتيباس لحراري الطبيعي كايخلي لارض ما تهبطش ل درجة حرارة ديال التجمد للي كان ممكن تنزل ليها كون ما كانو فيها حتى ڭازات ديال بيت لغرس. زيد على هادشي، الزيادة على لموعدال الطبيعي د ڭازات بيت لغرس للي كا يتسبب فيها النشاط لبشري كا تخلي لارض تزيد تسخن مع الوقت كثر من ما هي ديجا سخونة. اكتر ڭاز كيساهم ف هاد لمفعول ف الجو هوّ فوار لما. السمية. مامعروفش تحديداً شكون ختارع هاد لمصطلح ديال "مفعول د ڭازات بيت لغرس"، ولاكين مرجّح بلي لماطيماتيسيان لفرانساوي جوزيف فوريي هوّ اللول لي خدّمو ف 1824، فاش ستنتج بلي لارض دايرة بحال شي "بواطة سخونة".
عبرات أساسية ف السيستيم لعالمي د لعبرات

لعبرات لاساسية ف السيستيم لعالمي د لعبرات هوما سبعة د لعبرات، لي كيتّعتابرو سّاس ديال تعريف جميع لعبرات لخرين لي مخدّمين ف مجالات مختالفين ديال الصيونص، الطيكنولوجيا، و لحياة ليومية. هاد لعبرات هوما لامپير (جهودية د سّارح د تّريسينتي)، قنديلة (جهودية د شّعا)، كيلڤين (لحرارة)، كيلوݣرام (لكتلة)، ميترو (طّول ؤلا لبعودية)، مول (لمقدار د لمادة) و تانية (زّمان). هاد لعبرات هوما سّاس ديال لميطرولوجيا لي هوّا لمجال د صّيونص لي كيهتم ب لعبار. كاينين عبرات خرين بحال ليطرو، لعبرة لفلكية و ليكيكطرونڤولط لي ماشي عبرات اساسية، ولاكين مقبولين ف تّخدام ف سّيستيم لعالمي د لعبرات.
ديكسيونير ديال الداريجة

الديكسيونير ؤلا لموعجام ديال الداريجة هوّا واحد دّيكسيونير ؤلا ڭلوصير لي كيجمع لكلمات ديال دّاريجة لمغريبية و لّهجات ديالها، ؤ شي مرات تا عيبارات ؤ متال شعبية، ؤ كيكونو مشروحين ب لمعنى ديالهوم، ؤ شي مرات تا لاتيمولوجيا (لاصل د كلمات) ؤ تفاصيل تاريخية د تّخدام ديالهوم. دّيكسيونير د دّاريجة كيكونو لكلمات ديالو مستّفين على حساب تّرتيب د لحروف، سوا لعربية ؤلا لّاتينية على حساب لختيار د لالفبائية لي دارو مول دّيكسيونير. بزاف د لحرايفيا ف مجالات مختالفين (لانڭويستيك، تاريخ، فولكلور… )، ؤ تا ناس بلا تخصص متعلّق ب لّوغة ؤ تّقافة لمغريبية، صاوبو ديكسيونيرات و ڭلوصيرات ديال دّاريجة. لمستشرقين تاهوما لعبو دور كبير ف تطوير معاجم ديال دّاريجة، ؤ كيبقا اشهر واحد فيهوم هوّا دّيكسيونير ديال جورج سيرافان كولان، باحت فرانساوي لي بقشش بزاف ف تّقافة ؤ لّوغات د لمغريب، ؤ لخدمة ديالو باقة كاتّخاد كا مرجع ف هاد لمجال. كاينين معاجم ديال دّاريجة هتمو ب لمصطلحات لعامة ديال هاد لّوغة، و لبعض لاخور ركّز على مجالات محددة (بحال لملحون، لبحر، لبني) ؤلا لهجات ديال مناطق ؤلا مدون محددين ؤلا لكلمات لي عندها اصول محددة (متلاً امازيغية ؤلا عربية). كاينين تا ڭلوصيرات لي كانو طرف من كتاب على شي موضوع عام، بحال كتاب "الاندلسيون و هجراتهم الى المغرب خلال القرنين 16 و 17"، لي فيه ليستة د لكلمات جات من لّهجة لاندلوسية. حيت لمغريب كايتميز ب التنوع الطبيعي و التقافي ديالو، هادشي ساهم ب شكل كبير ف اغناء التقافة لمغريبية، لي كاتشمل لهجاتها لعربية و لامازيغية، من شمالها تال جنوبها، و من شرقها ل غربها، و لمصطلحات ديال لحياة ليومية لي كيستعملوها لمغاربا. لجمع ديال لكلمات د الداريجة ماشي غير "ترف معرفي"، مي مسالة ضرورية باش يتم لحيفاض على لموروت شّفوي و لاداب شّعبي لمغريبي، لي فيه لمتال، زّاجال، لاغاني و لقيصاص شّعبية. سيرتو حيت بزاف د لكلمات و تّعابير بداو كيتّنساو و كينقارضو، ؤ كانلقاو غي بعض شّراف لي باقين عارفينهوم. ليستة د ڭلوصيرات. هاد لّيستة فيها ڭلوصيرات (ليستات محدودين د لكلمات معا شرح) لي صدرو ف شاپيطر ديال شي كتاب عام، ؤلا على شكل مقالات. نوطات.
أڤا ماكس

اماندا اڤا كوصي (مزيودة ف 16 فبراير 1994 ف ميلووكي ف ولاية ويسكونسين) لي تزادت ب سميت اماندا كوصي، ؤ معروفة ب سميتها لفنية اڤا ماكس، موغنية ؤ كاتبة د لاغاني ميريكانية من اصل الباني. سنات كونطرا معا شركة "اطلانتيك ريكوردس Atlantic Records" ف 2016، ؤ عرفات نجاح كبير ب سينڭل عنوانو "Sweet but Psycho" لي خرج ف 2018، لي تّكلاصا نمرة 2 ف ؤسطراليا، و نمرة 10 ف لميريكان. لالبومات و لاغاني لي خرّجات من بعد تاهوما عرفو نجاح كبير ف بزاف د لبلدان. لواليدين ديال اڤا ماكس هاجرو من البانيا ف 1990 بعدما طاح نّيضام الشيوعي تماك. بزاف كيقارنو لاسلوب و الشكل ديالها معا ليدي ڭاڭا، لي كاتّعتابر من انجح لموغنيات لميريكانيات. اڤا ماكس كاتعرف تهضر ب لالبانية، ؤ ڭالت بلي كاتعتابر راسها 100% البانية ؤ بلي بغات تعاون الناس ديالها ف بلادها لاصلية.
ليدي ڭاڭا

سطيفاني جوان انجيلينا دجورمانوطا (مزيودة ف 28 مارس 1986 ف مانهاتن، ف نيويورك) لمعروفة ب سميتها لفنية ليدي ڭاڭا، موغنية ؤ كاتبة د لاغاني و مومتيلة ميريكانية. ليدي ڭاڭا معروفة ب لقدرة ديالها باش تبدّل صّورة لاعلامية ديالها باشكال مختالفين، ؤ لمواهب لموسيقية لكبيرة ديالها. بدات ف لغنا و تّمتيل ملي كانت مراهقة، ؤ قرات ف كونصيرڤاطوار ديال "لمشروع التعاوني لفني 21" ف نيويورك، قبل ماتّخلا على قرايتها باش تبدا لكاريير لفنية ديالها. نّجاح ديالها بدا ف 2008، ملي خرّجات البوم ب عنوان "The Fame". ليدي ڭاڭا باعت كتر من 170 مليون تسجيل، ؤ كاتّعتابر من انجح لفنانين د لموسيقا ف تّاريخ، ؤ لوحيدة من بين لموغنيات لعيالات لي عندها 4 ديال سّينڭلات لي تباعو كتر من 10 د مليون مرة. ربحات بزاف د لجوايز منهوم 13 جايزة د ڭرامي Grammy Awards، ؤ لڭولدن ڭلوب جوج مرات.
قاموس الدارجة المغربية

قاموس الدارجة المغربية هوّا ديكسيونير ديال الداريجة صدرو "مركز تنمية الدارجة زاڭورة" ب مساهمة ديال ليسانيين مغاربا عبد الله شكايري و عبد الواحد مبرور، ب اشراف و تنسيق خليل امغرفاوي، زيادة على اكاديميين خرين ؤ طالابا ديال دّوكتورا. دّيكسيونير خرج ف 2017، ف 872 صفحة، ؤ هوّا تال دابا دّيكسيونير د دّاريجة لوحيد لي شّرح ديالو مديور تاهوّا ب دّاريجة لمغريبية. دّيكسيونير تعرض ل بزاف د نّتيقادات من جيهة بسباب ضّروف د لاصدار ديالو، بعد ضّجة لي داروها تصريحات نور الدين عيوش، رئيس لمركز، لي دعم فيها فكرة تدريس دّاريجة ف لمدرسة، ؤ تا بسباب كلمات تدارت فيه لي توصفات بلي "سوقية"، و "دون لمستوى" من عند صّحافة، ؤ تا شي اكاديميين.
آيرون مان

الراجل د لحديد (ب نّݣليزية Iron Man، "ايرون مان") هو بطل خارق تيبان فمنشورات مارڤل كومكس. بتاكر الكاتب ستان لي شخصية الراجل د لحديد. ايرون مان هو واحد من "لمنتاقمين" "The Avengers". وهو القايد المساعد لي كينظم فرقة لمنتاقمين الجداد. تيتعتابر المنݣول د لحديد (ب نّݣليزية Iron Monger) لعدو اللدود تاع الراجل د لحديد. تيلبس لبسة بحال ديالو ولاكن كبيرة واحد شوية. القصة. ملي وقعات ليه اصابة خايبة، تمكن العبقري المليونير طوني ستارك باش يعتق حياتو بتصميم لبسة حديدية خارجية تتعطيه الاسباب باش يبقا حي، هاذ الذرع المتطور تيخليه قوى من لعادي.
محمد ربيعي

محمد ربيعي (تولد ف 13 يوليوز 1993 ف الدار لبيضا)، هو بوكسور مغريبي. ربيعي معروف حيت ربح لميدالية لبرونزية ف لالعاب لاولمپية د ريو ف 2016، ف لعبار د قل من 69 كيلو. ربح تا لميدالية الدهبية ف لبطولة د لعالم د لبوكس ف 2015 ف قطر، ف نفس لعبار. تختار ربيعي لبوكسور د لعام 2015 من السلسلة لعالمية د لبوكس حيت هداك لعام ربح لبطولة د لعالم و د افريقيا بجوج. ف 2016 خدا وسام من الدرجة د قايد من عند لماليك محمد السادس.